喬世寧

喬世寧（），字景叔，别號三石先生，陝西西安府耀州人，軍籍，明朝政治人物。

 生平 
嘉靖四年（1525年）乙酉科陝西鄉試第一名舉人。嘉靖十七年（1538年）中式戊戌科進士。初授南京户部主事，擢至南京刑部郎中，遷四川僉事、湖廣提學副使、河南左參政，擢四川按察使，以憂歸。在官十五年，歸鄉十年。

著作
工詩，著有《丘隅集》。

 家族 
曾祖喬剛；祖父喬志玉；父喬仲節，母李氏；前母姚氏；繼母白氏。元配宋氏，封安人。继鱼氏。子二：长子乔因羽，隆庆元年 (1567年) 举人，万历八年 (1580年) 进士, 历任山西洪洞县知县、兵部主事、直隶广平知府。次子乔因阜，字思绵。嘉靖二十二年 (1543年) 举人，隆庆二年 (1568年) 进士，官至南京通政使、浙江督学道。皆宋氏出。女二，鱼氏出。孙三《三石先生乔公墓志铭》：三石先生乔公, 耀州人也。讳世/宁, 字景叔, 生于弘治癸亥十月/十八日, 嘉靖壬戌八月二十五日/卒, 寿六十。公名声在海寓重且/久, 人人愿见。余兹秋试士道耀/州, 得见公欢甚。再申约为期会。/无何, 公讣至。嗟哉!公生有异禀, /日能记数百千言。又强学不倦, /虽至老, 未尝一日不学问。古诗/法汉魏, 近体法唐, 文法秦汉, 融/贯于古。自创榘矱, 一时作者, 敛/绅叹服, 咸称不及。遂卓然为名/家。今所传《丘隅集》, 是手自芟裁/者也。初, 公在诸生时, 督学使秦/公文、何公景明、唐公龙, 奇其才, /皆目为国士。嘉靖乙酉举于乡, /果第一。戊戌, 诸进士对制, 独公/ (第一页) 文剀切粹美, 业已寘进士选首。/会唐公为司寇, 与读卷。见文词/大类公, 于是间语诸同事, 语稍/泄, 执政意忌, 遂不以选首, 进乃/“出身”, 得授南京户部主事。凡再/擢至郎中。一时搢绅学士, 若马/公汝骥、崔公铣, 莫不交好于公。/许公檖、孟公淮, 皆自以友而师/公。各枕经籍书, 求通其愿。未几, /公擢四川佥事, 分按川南地。川/南控引越嶲, 牂牁诸戎, 号难治。/公尽取故牍, 察事所缓急重轻, /即连引数十年, 悉酌以法理, 决/遣罢之。时时巡行郡县, 奖吏民/之良, 与罚其怙恶者。公素强执/不阿比, 执政者欲公叙其文, 因/属之僚寀致言于公, 公置之不/为理。有蒲人告嘉州人不偿贷, / (第二页) 州笞之死。仇蒲人者, 谓蒲人殴/之死, 信于御史, 公为白其冤。泸/人黄蒿豪猾, 官府不能制, 捕得/之, 御史欲重诸法。公以数问讯, /无左验罪, 止徒徙, 蒿得不死。诸/所平反, 多类是, 于是川以南无/冤民。公为湖广督学使, 湖地绵邈, 公试士, 岁必遍, 罔所遗逸。士/所擢拔无媿颜, 其所厌抑无绌/辞。人人争自濯励, 文教大兴。公又敦本树标, 因质成善。湖之士, 莫不以名检德行, 相为引重。故/士之以文艺举、以才谊著者, 一/一皆公所滋植。故今虽去楚几/所年, 士人感奋不啻一日, 谓善/教得人心者非邪。岁庚戌, 虏犯/京师。/上遣近臣募兵河南, 议绪纷拏。公适/ (第三页) 以参政莅任, 独选丁男, 壮者从/军, 裁损供费。后诸应募, 恶少多/道亡且卤掠。独公大梁部署兵, /全无不法者。寻督饷小滩。小滩/故监兑于主事。第主事多听商/贾, 闭粜计, 使转饷者无阶输官。/因翔其值, 倚籍为利。公令转饷/者, 分籴旁近邑, 夺商贾利, 而坐/失主事, 阴所操纵, 民便之。河南/至今遵为成法。公又有《田赋议》/《宗室议》, 皆/国家大计, 惜不能尽行云。公自河/南, 擢四川按察使, 以忧归。公在/官十五年, 归十年, 自读书外, 绝/无嗜好。联亲戚同姓以恩义, 周/其窘乏, 敬老抚孤, 尝作纠宗碑、/族谱, 急乡里之患, 不责其报。关/中士大夫, 劝公起官, 公不应。司/ (第四页) 马杨公博、中丞殷公学、御史崔/公栋、李公秋, 交疏荐之, 竟不肯/起。呜呼!世所谈文章, 士不闲经/济, 公行足世师, 鬰为儒宗, 纂英/艺林, 视文章特一。投其所建造, /率凿凿副名实, 抱奇不售, 自靳/其用。乃后人咸克世家, 业虽不/当世, 后必有达, 乃其所与。公之/先, 在元魏时有曰吉察, 曰子清/者, 远不可考。/国初讳文质者, 生克信。克信生刚。刚生志玉。志玉生仲节, 配李氏, /生公。继配白氏。仲节以公贵, /封承德郎, 李赠安人。公配宋氏, /封安人。继鱼氏。子二。长因羽, 学生。/仲因阜, 举人。皆宋出。女二, 鱼出。/孙三。公以是年十一廿二日/葬祖茔, 合宋安人之圹。因羽、因/ (第五页) 阜, 哭泣来请铭。铭曰:/世德克昌, 公生也良, 翘焉国章。/笃古准时, 请考龟蓍, 曰文与诗。/进不蔽忠, 退敛其雄, 士轨攸崇。/生宁死完, 体魄永安, 庆源式繁。/赐进士出身中宪大夫陕西按察司副使奉/敕提督学校前翰林院庶吉士如/皋孙应鳌撰。/不肖男因羽、因阜谨泣血上石。/赵永庆刻。/ (第六页)。

参考文献

Category:明朝陝西鄉試解元
Category:嘉靖四年乙酉科陝西鄉試舉人
Category:南京户部主事
Category:南京刑部郎中
Category:明朝四川按察司僉事
Category:明朝河南布政使司參政
Category:明朝湖廣按察司副使
Category:明朝四川按察使
Category:耀州人
S